Limita Luminii
Release date: Dec 19, 2021
Developers: Tudor Gheorghe, Andrei Ivanescu
Publishers: Collider Visuals
Genres: Free To Play, Early Access
Categories: Single-player, Tracked Controller Support, VR Only

Limita Luminii este primul joc VR românesc cu conținut în limba română, cu o poveste localizată și relevantă cultural. O experiență artistică în VR - inedită prin apropierea artelor unanim recunoscute (high-art) și artele noilor medii (gaming). Marcat în copilărie de trauma Primului Război Mondial, un pictor român trăiește în 1939 panica începerii unei noi tragedii, clacând treptat și evadând în spațiul abstract al propriei arte. Vizitează un colț de mahala din Bucureștiul interbelic, explorând un univers inspirat din documente și mărturisiri istorice ale perioadei, care integrează în poveste evenimente reale: atacul Bucureștiului în primul război mondial cu zepeline, recrutarea artiștilor plastici pe front în divizii de propagandă, etc. Descoperă scenografia narativă construită vizual realist, navigând printr-un sistem nou de locomoție in VR - în acord cu povestea personajului principal rănit la picior - cu ajutorul unui baston. În joc se regăsesc lucrări de artă reale ale perioadei interbelice, curatoriate de Muzeul de Arta Recentă - MARe din colecția proprie și colecția Cristinel Popa, alături de lucrări originale pictate de artistul Lucian Sandu-Milea. Acum ai ocazia de a testa în avanpremieră primul joc VR românesc cu conținut în limba română, “Limita Luminii”, ce va fi lansat oficial în curând. Proiectul este susținut și co-finanțat de Administrația Fondului Cultural Național (AFCN).